Μακί Σαλ

Ο Μακί Σαλ (Macky Sall, 1961-) είναι πολιτικός, πρόεδρος της Σενεγάλης από τις 2 Απριλίου 2012 έως τις 2 Απριλίου 2024 και επανεξελέγη από τον 1ο γύρο το 2019. Ήταν πρωθυπουργός από το 2004 ως το 2007. Το 2022 ανέλαβε την προεδρία της Αφρικανικής Ένωσης για ένα έτος.

 Πολιτική καριέρα 
Γεννήθηκε στο Φατίκ (Fatick) στις 11 Δεκεμβρίου 1961 και είναι στο επάγγελμα γεωλόγος μηχανικός"Les anciens présidents de l'Assemblée nationale" , Ιστότοπος της Κυβέρνησης της Σενεγάλης .. Εντάχθηκε στο Σενεγαλέζικο Δημοκρατικό Κόμμα και έγινε γενικός γραμματέας του στην περιφερειακή σύνοδο του εν λόγω κόμματος στη γενέτειρά του, το 1998. Υπηρέτησε ως γραμματέας του κόμματος αρμόδιος για θέματα βιομηχανίας και ορυχείων. Στις 6 Απριλίου του 2000 έγινε σύμβουλος του προέδρου για θέματα ορυχείων , ως το 2001. Το Δεκέμβριο του 2000 ανέλαβε γενικός διευθυντής της κρατικής πετρελαϊκής εταιρείας (Société des Pétroles du Sénégal, PETROSEN) . Παρέμεινε στη θέση αυτή ως το 2001. Έπειτα έγινε υπουργός αρμόδιος για τα ορυχεία και την Τεχνολογία, στις 12 Μαΐου του 2001, για να προαχθεί σε υπουργό προεδρίας, διατηρώντας παράλληλα το χαρτοφυλάκιό του, στις 6 Νοεμβρίου του 2002. Την 1η Ιουνίου του 2002 έγινε και δήμαρχος του Φατίκ. Την περίοδο 2003-04 χρημάτισε υπουργός Εσωτερικών. 

 Πρωθυπουργία 
Διορίστηκε στην πρωθυπουργία από τον Πρόεδρο Αμπντουλάγε Γουάντ στις 21 Απριλίου 2004, μετά την αποπομπή του προκατόχου του, Ιντρισά Σεκ, ο οποίος κατηγορήθηκε για διαφθορά"Senegal PM appoints new cabinet", AFP (IOL), 23 Απριλίου 2004. Στις 25 Απριλίου του 2004 έγινε αντιπρόεδρος της επιτροπής του PDS. Διηύθυνε την προεκλογική εκστρατεία του Γουάντε για τις προεδρικές εκλογές το Φεβρουάριο του 2007
"Incumbent Senegalese President’s campaign team set up", African Press Agency, 3 Φεβρουαρίου 2007.. Ο πρόεδρος επανεξελέγη πετυχαίνοντας σαρωτική νίκη από τον πρώτο γύρο.  Ο Σαλ παραιτήθηκε στις 10 Απριλίου και επαναδιορίστηκε από τον πρωθυπουργό, με αμετάβλητο το σχήμα της κυβέρνησης."Sénégal: le Premier ministre démissionne, est reconduit à son poste", AFP (Jeuneafrique.com), 11 Απριλίου 2007 . Έπειτα από τις βουλευτικές εκλογές του 2007, οπότε εξελέγη βουλευτής
Εκλεγμένοι βουλευτές , Εθνοσυνέλευση της Σενεγάλης - επίσημος ιστότοπος (προσπελάστηκε στις 15 Νοεμβρίου 2008) . με τη λίστα του Συνασπισμού Σοπέ, παραιτήθηκε στις 19 Ιουνίου. Τον διαδέχθηκε στην πρωθυπουργία ο Σεΐχ Χατζιμπού Σουμαρέ.

 Πρόεδρος της Εθνοσυνέλευσης 
Μετά την παραίτησή του, ο Σαλ εξελέγη , ως μόνος υποψήφιος, πρόεδρος της Εθνοσυνέλευσης στις 20 Ιουνίου του 2007 με 143 ψήφους υπέρ επί 146 συνολικά"Sénégal : l'ex-Premier ministre Macky Sall élu président de l'Assemblée", AFP (Jeuneafrique.com), 20 Ιουνίου 2007 .. Αργότερα το 2007 ο Σαλ ήρθε σε ρήξη με τον Γουάντε, λόγω του γιου του τελευταίου, Καρίμ, προέδρου του Εθνικού Γραφείου του Οργανισμού Ισλαμικής Διάσκεψης (OIC), αναφορικά με μια συνεδρίαση στην Εθνοσυνέλευση που αφορούσε οικοδομικά μέρη στο Ντακάρ."Abdoulaye Wade et le président de l’Assemblée nationale, Macky Sall, font la paix", African Press Agency, 4 Ιανουαρίου 2008 .  Ο Σαλ θεωρήθηκε ότι προσπαθούσε να υποβιβάσει την επιρροή του πιθανού διαδόχου του προέδρου Γουάντε για χάρη του εαυτού του.Hamadou Tidiane Sy, "Senegal's national assembly president dismissed", Daily Nation (Kenya), 11 Νοεμβρίου 2008. Το Νοέμβριο του 2007 η επιτροπή του PDS κατήργησε τη θέση του αναπληρωτή γενικού γραμματέα που κατείχε ο Σαλ και αποφασίστηκε να τεθεί προς ψήφιση η πρόταση για μείωση της θητείας του προέδρου της Εθνοσυνέλευσης από πέντε έτη σε ένα έτος."Sénégal: Le Comité directeur du PDS supprime le poste de secrétaire général adjoint occupé par Macky Sall", Agence de Presse Sénégalaise (allAfrica.com), 18 Νοεμβρίου 2007 . Έπειτα από το θάνατο ενός θρησκευτικού ηγέτη το Δεκέμβριο του 2007, ο διάδοχός του ζήτησε από το Γουάντε να συγχωρήσει το Σαλ. Τον Ιανουάριο του 2008 οι δύο άνδρες συμφιλιώθηκαν .

Οι σχέσεις όμως του Σαλ με το κυβερνών κόμμα παρέμειναν τεταμένες. Οι επισκέψεις του πολιτικού στη Γαλλική Γερουσία και στο συνέδριο των Δημοκρατικών στις ΗΠΑ για τις προεδρικές εκλογές του 2008 θεωρήθηκαν απόπειρες υπονόμευσης του κόμματος PDS."Sénégal: le président de l'Assemblée dénonce "une tentative de liquidation politique"", AFP, 14 Σεπτεμβρίου 2008 .

Στις 13 Οκτωβρίου του 2008 η Εθνοσυνέλευση αποφάσισε τη μείωση της θητείας του προέδρου της από 5 χρόνια σε 1. Στις 21 Οκτωβρίου η σχετική πρόταση υπογράφηκε από τον πρόεδρο Γουάντε."Senegal's National Assembly president voted out", Xinhua, 10 Νοεμβρίου 2008. Ο Σαλ αποπέμφθηκε από πρόεδρος της Εθνοσυνέλευσης με 111 υπέρ της αποπομπής και 22 κατά, στις 9 Νοεμβρίου του 2008. Ο πρώην πρωθυπουργός ανακοίνωσε αμέσως την αποχώρησή του από το PDS, που σήμαινε αυτόματα την απώλεια της βουλευτικής του έδρας και του αξιώματος του δημάρχου του Φατίκ. Εξήγγειλε επίσης την ίδρυση ενός νέου κόμματος."Mamadou Seck becomes Senegal's new parliament speaker" , Pana (afriquenligne.fr), 17 Νοεμβρίου 2008. Νέος πρόεδρος της Εθνοσυνέλευσης εξελέγη ο Μαμαντού Σεκ στις 16 Νοεμβρίου του 2008."Sénégal : Mamdou Seck élu nouveau président de l'Assemblée nationale" , Xinhua, 18 Νοεμβρίου 2008 .

 Καταγγελίες για διαφθορά 
Στις 26 Ιανουαρίου του 2009 απαγγέλθηκαν κατηγορίες εναντίον του Σαλ για ξέπλυμα βρόμικου χρήματος, μαζί με έναν Αφρικανό Αρχηγό Κράτους, ο οποίος δεν κατονομάστηκε. Ο ίδιος ο Σαλ αρνήθηκε τις καταγγελίες και οι υποστηρικτές του έκαναν λόγο για πολιτικά κίνητρα από πλευράς κυβέρνησης λίγο πριν τη διενέργεια των τοπικών εκλογών. Former Senegalese Prime Minister Charged With Money Laundering, Voice of America, 27 Ιανουαρίου 2009. Τελικά, στα τέλη Φεβρουαρίου του 2009 αποφασίστηκε λόγω έλλειψης στοιχείων να μην απαγγελθούν κατηγορίες εναντίον του άλλοτε πρωθυπουργούFin des poursuites contre l’ancien Premier ministre sénégalais Macky Sall : Jeuneafrique.com.

 Προεδρικές εκλογές 2012 
Ο Σαλ ήρθε σε ρήξη με τον πρόεδρο Γουάντε και ίδρυσε δικό του κόμμα. Στον πρώτο γύρο των προεδρικών εκλογών του 2012 ήρθε δεύτερος και αναμετρήθηκε στον τελικό γύρο με τον Γουάντε, καταφέρνοντας να τον νικήσει, στις 25 Μαρτίου 2012. Ορκίστηκε πρόεδρος στις 2 Απριλίου 2012.

 Επανεκλογή 2019 
Έπειτα από τη διεξαγωγή του 1ου γύρου των προεδρικών εκλογών, ο Σαλ επανεξελέγη πρόεδρος με ποσοστό 58,2% έναντι 20,5% για τον Ιντρίσα Σεκ και λιγότερα ποσοστά που έλαβαν άλλοι υποψήφιοι.Incumbent Macky Sall wins Senegal presidential election: PM Al Jazeera, 26 Φεβρουαρίου 2019 Τον Φεβρουάριο του 2024 ο Σαλ προέβη στην αναβολή των προεδρικών εκλογών του 2024, πυροδοτώντας συνταγματική κρίση στη Σενεγάλη. Ο Σαλ ανακοίνωσε ότι δεν θα είναι υποψήφιος ξανά για την προεδρία της χώρας και ότι θα αποχωρήσει κανονικά στις 2 Απριλίου, χωρίς όμως να αναφέρει πότε ακριβώς θα διενεργηθούν οι επόμενες προεδρικές εκλογές.
 Μετά την προεδρία 
Τον Απρίλιο του 2025, ένα μέλος του κοινοβουλίου υπέβαλε πρόταση παραπομπής του Macky Sall στην Εθνοσυνέλευση. Αυτή η πρόταση για την παραπομπή του Μάκι Σαλ σε δίκη για έσχατη προδοσία βασίζεται στην έκθεση του Ελεγκτικού Συνεδρίου, η οποία αποκάλυψε παραποιημένα στοιχεία για το δημόσιο χρέος και το έλλειμμα του προϋπολογισμού.

Παραπομπές

Σαλ Μακι
Σαλ Μακι